[bookmark: _Toc350413992][bookmark: _Toc380655990][bookmark: _Toc444610640][bookmark: _GoBack]LĪGUMS Nr. 1/4-2/205-2024
par pļaušanu, koku, krūmu ciršanu novadgrāvjos un polderos apdzīvotu teritoriju applūšanas risku mazināšanai
Mārupē,	Datums skatāms laika zīmogā

Mārupes novada pašvaldība, reģ. Nr. 90000012827, tās izpilddirektore Agnese Jankuna, kura rīkojas uz Mārupes novada pašvaldības nolikuma pamata (turpmāk – Pasūtītājs), 
un 
Sabiedrība ar ierobežotu atbildību “AVK-Darbs”, reģ. Nr. 40103519299, tās valdes loceklis Valdis Konušs kurš rīkojas saskaņā ar statūtiem (turpmāk – Izpildītājs) no otras puses, 
Pasūtītājs un Izpildītājs kopā saukti Puses un katrs atsevišķi Puse, 
pamatojoties uz atklāta konkursa “Zāles pļaušana Mārupes novadā”, identifikācijas Nr. MNP 2024/11, (turpmāk – Atklāts konkurss) 3.daļas rezultātiem, noslēdz šādu līgumu (turpmāk – Līgums): 
1. LĪGUMA PRIEKŠMETS UN LĪGUMA TERMIŅŠ
1.1. Pasūtītājs uzdod, bet Izpildītājs uzņemas par atlīdzību, atbilstoši Tehniskajai specifikācijai (1. pielikums), Izpildītāja Atklātā konkursā iesniegtajam Finanšu piedāvājumam (turpmāk - 2. pielikums) un Tehniskajam piedāvājumam (3.pielikums), veikt pļaušanu, koku, krūmu ciršanu novadgrāvjos un polderos apdzīvotu teritoriju applūšanas risku mazināšanai (turpmāk – Darbi).
1.2. Darbu izmaksas ir norādītas 2. pielikumā. 
1.3. Darbi Izpildītājam jāveic ar saviem materiāliem, darbiniekiem un tehniskajiem līdzekļiem (ierīcēm, iekārtām, mehānismiem, instrumentiem un transportlīdzekļiem).
1.4. Līguma  izpildes vieta - Mārupes novada administratīvā teritorija.
1.5. Līgums stājas spēkā tā abpusējas parakstīšanas dienā un ir spēkā līdz īsākajam no šādiem termiņiem:
1.5.1. 24 (divdesmit četri) mēneši no Līguma spēkā stāšanās dienas;
1.5.2. [bookmark: _Ref509507167]Līguma summa ir izlietota.
1.6. Pusēm vienojoties, Līguma darbības termiņš var tikt pagarināts, nemainot pārējos Līguma noteikumus.
2. LĪGUMA IZPILDES KĀRTĪBA UN TERMIŅI
2.1. Izpildītājs 10 (desmit) dienu laikā no Līguma abpusējas parakstīšanas dienas iesniedz Pasūtītājam Līguma saistību izpildes nodrošinājumu – 10% (desmit procenti) apmērā no Līguma summas. Saistību izpildes nodrošinājums iesniedzams kā bankas izsniegta garantija vai apdrošināšanas polise vai iemaksa Pasūtītāja kontā LV69UNLA0003011130405.  Saistību izpildes nodrošinājumam jābūt spēkā visu Līguma periodu un četras nedēļas pēc tā. Pirms saistību izpildes nodrošinājuma polises iesniegšanas Pasūtītājam, Izpildītājam tā saturs un forma jāsaskaņo ar Pasūtītāju.
2.2. Izpildītājs saskaņā ar Līgumu un Latvijas Republikā spēkā esošajiem normatīvajiem aktiem nodrošina Darbu veikšanu pēc Līguma abpusējas parakstīšanas.
2.3. [bookmark: _Ref489952149]Pasūtītājs nosūta Izpildītājam darba uzdevumu (turpmāk – Darba uzdevums) uz Izpildītājam uz e-pastu: avk.darbs@inbox.lv. Pasūtītājs Darba uzdevumā norāda veicamo darbu apjomu un termiņus, veikšanas kārtību u.c. informāciju. Darba uzdevuma forma norādīta 1. pielikumā.
2.4. Izpildītājs vienas darbdienas laikā no Pasūtītāja Līguma 2.3. punktā noteiktā kārtībā saņemta Darba uzdevuma, nosūta apstiprinājuma par Darba uzdevuma saņemšanu.
2.5. Darbus Izpildītājs veic atbilstoši Līgumam, tā pielikumiem un saskaņā ar Darba uzdevumu.
2.6. Par veiktajiem Darbiem Izpildītājs sagatavo, paraksta un iesniedz Pasūtītājam nodošanas – pieņemšanas aktu. Pasūtītājs 5 (piecu) darbdienu laikā pēc nodošanas – pieņemšanas akta saņemšanas veic Darbu izpildes pārbaudi un paraksta nodošanas – pieņemšanas aktu.
2.7. Ne ātrāk kā dienā, kad Pasūtītājs ir parakstījis nodošanas–pieņemšanas aktu, Izpildītājs Pasūtītājam iesniedz rēķinu, kurā norādīts objekts, kurā Darbi veikti, veikto Darbu apjoms, to izcenojums, kopējā cena, PVN likme un kopējā cena ar PVN. Rēķinā obligāti jānorāda Līguma numurs. Pasūtītājs neapmaksā neatbilstoši Līguma noteikumiem noformētu rēķinu.
2.8. [bookmark: _Ref489952470]Ja Pasūtītājam ir iebildumi par Darbu izpildes kvalitāti vai neatbilstību Līguma noteikumiem, pieaicinot Izpildītāja pārstāvi (Pasūtītājs nosūta Izpildītājam e-pastu avk.darbs@inbox.lv, un zvana uz tālruņa numuru +371 29911111), Pasūtītājs sagatavo defektu aktu un nekavējoties iesniedz Izpildītājam. Izpildītājs novērš defektu aktā konstatētās neatbilstības 2 (divu) darbdienu laikā, skaitot no defektu akta sagatavošanas dienas, vai ne vēlāk kā 1 (vienas) darbdienas laikā no defektu akta sagatavošanas dienas rakstveidā iesniedz Pasūtītājam motivētu atteikumu novērst konstatētās neatbilstības. Pēc konstatēto neatbilstību novēršanas Izpildītājs atbilstoši iesniedz Pasūtītājam jaunu pieņemšanas – nodošanas aktu saskaņā ar Līguma noteikumiem. Izdevumi par defektu novēršanas darbiem jāsedz Izpildītājam un tas nedod tiesības uz Darbu izpildes termiņa pagarinājumu.
2.9. Jautājumu par Līguma 2.8. punktā minētā defektu aktā norādītā pamatotību izlemj Pušu pārstāvji akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka konstatēto neatbilstību rašanās iemesls ir Izpildītāja vaina. Ja neatkarīgais eksperts konstatē, ka neatbilstība nav radusies Izpildītāja vainas dēļ, neatkarīgā eksperta pakalpojumu apmaksā Pasūtītājs.
2.10. Ja Izpildītājs neceļ iebildumus, tomēr Līguma 2.8. punktā norādītajā termiņā nenovērš Līguma 2.8. punktā minētā defektu aktā fiksētās neatbilstības, Pasūtītājam ir tiesības samazināt rēķinā norādīto summu tādā apmērā, kas sedz neatbilstoši Līguma noteikumiem veiktās Darbu daļas defektu novēršanas izmaksas, ieturot to no Izpildītājam veicamās samaksas. Pasūtītājam ir tiesības minēto neatbilstību novēršanai uz Izpildītāja rēķina pieaicināt citu personu un Izpildītāja pienākums ir segt konstatēto neatbilstību novēršanas izdevumus pilnā apmērā.
3. LĪGUMA SUMMA UN NORĒĶINU KĀRTĪBA
3.1. [bookmark: _Ref509571116][bookmark: _Ref489953602]Līguma summa ir 300 000,00 EUR (trīs simti tūkstoši euro) bez pievienotās vērtības nodokļa (turpmāk – PVN).
3.2. Pasūtītājam ir tiesības palielināt Līguma summu par 20% (divdesmit procentiem), nemainot 2.pielikumā norādīto Darbu izmaksu cenas. 
3.3. PVN tiek maksāts saskaņā ar Latvijas Republikas normatīvajiem aktiem.
3.4. Līguma summā ietilpst visas ar Darbu izpildi un Līgumā noteikto prasību izpildi saistītās izmaksas.
3.5. Pasūtītājs samaksu Izpildītājam veic pārskaitot maksājumu uz Izpildītāja rēķinā norādīto bankas kontu 30 (trīsdesmit) dienu laikā no Līgumā noteiktā kārtībā nodošanas – pieņemšanas akta abpusējas parakstīšanas un Izpildītāja rēķina iesniegšanas dienas.
3.6. Par Darbu apmaksas dienu uzskatāma diena, kad Pasūtītājs pārskaitījis naudu uz Izpildītāja rēķinā norādīto Izpildītāja bankas kontu, ko apliecina attiecīgais maksājuma uzdevums.
3.7. Pasūtītājs nepieņem un neapmaksā rēķinu, kamēr nav parakstīts Darbu nodošanas – pieņemšanas akts Līgumā atrunātajā kārtībā.
4. PUŠU PIENĀKUMI UN TIESĪBAS
4.1. Izpildītājs apņemas:
4.1.1. veikt Darbus atbilstoši Darba uzdevumā atrunātajiem termiņiem, apjomiem;
4.1.2. izpildot ar Līgumu uzņemtās saistības, ievērot spēkā esošos Latvijas Republikas normatīvos aktus, kas attiecināmi uz Darbiem, un uzņemoties visu atbildību par zaudējumiem, kas nodarīti Pasūtītājam vai trešajām personām šo normu pārkāpuma vai neievērošanas rezultātā;
4.1.3. pilnā apmērā personīgi atbildēt par savu darbinieku, kas iesaistīti Darbu izpildē, darbības/bezdarbības rezultātā Pasūtītājam vai trešajām personām nodarītajiem zaudējumiem;
4.1.4. savlaicīgi rakstveidā informēt Pasūtītāju par objektīviem apstākļiem, kas traucē Līgumā atrunāto saistību izpildi noteiktajā termiņā vai kvalitātē;
4.1.5. pēc Pasūtītāja pieprasījuma nekavējoties iepazīstināt Pasūtītāja pārstāvjus ar Darbu izpildes gaitu;
4.1.6. 10 (desmit) dienu laikā pēc Līguma abpusējas parakstīšanas iesniegt Pasūtītājam civiltiesiskās atbildības apdrošināšanas polisi, kas ir atbilstoša Līguma 5.4. punktā noteiktajam.
4.2. Izpildītājs ir tiesīgs:
4.2.1. saņemt no Pasūtītāja visu nepieciešamo informāciju, kas nepieciešama Darbu veikšanai, ja šāda informācija ir Pasūtītāja rīcībā;
4.2.2. par atbilstoši Līguma noteikumiem izpildītiem Darbiem Līgumā noteiktā kārtībā saņemt samaksu;
4.2.3. Darbu veikšanas laikā netraucēti piekļūt vietām, kurās tiek veikti Darbi.
4.3. Pasūtītājs:
4.3.1. Darbu izpildes laikā apņemas nodrošināt Izpildītājam iespēju piekļūt vietām, kurās ir plānota Darbu veikšana;
4.3.2. apņemas savlaicīgi veikt visus Līgumā atrunātos maksājumus;
4.3.3. ir tiesīgs jebkurā laikā pārbaudīt Izpildītāja veiktos Darbus un izteikt saistošus norādījumus Darbu veikšanas gaitā.
5. GARANTIJAS UN ATBILDĪBA
5.1. [bookmark: _Ref509507306]Izpildītājs, parakstot Līgumu, garantē Darbu pilnīgu un savlaicīgu izpildi atbilstoši Līguma noteikumiem. Izpildītājs garantē, ka veiktie Darbi atbildīs visu to Latvijas Republikas spēkā esošo normatīvo aktu prasībām, kas uz tiem attiecas.
5.2. [bookmark: _Ref509507314]Izpildītājs, parakstot Līgumu, garantē, ka tam ir derīgas visas nepieciešamās speciālās atļaujas, licences vai sertifikāti Darbu veikšanai.
5.3. Dodot Līguma 5.1. un 5.2. punktā atrunātās garantijas, Izpildītājs apņemas atlīdzināt Pasūtītājam visus zaudējumus un par saviem līdzekļiem novērst visus Darbu trūkumus, ja tā izteiktie apgalvojumi izrādās nepatiesi vai arī uzņemtās saistības tiek izpildītas nepienācīgi vai netiek izpildītas vispār.
5.4. [bookmark: _Ref509507197]Izpildītājs garantē, ka tam būs spēkā esoša civiltiesiskās atbildības apdrošināšana par darbības vai bezdarbības rezultātā trešo personu, t.sk. Pasūtītāja veselībai, dzīvībai vai mantai nodarītajiem zaudējumiem visā Līguma darbības periodā, apdrošinājuma summa ne mazāka kā 50 000,00 EUR. Civiltiesiskās apdrošināšanas līgumu Izpildītājs slēdz ar noteikumu, saskaņā ar kuru, iestājoties apdrošināšanas gadījumam, apdrošināšanas atlīdzība tiek izmaksāta tieši Pasūtītājam vai zaudējumus cietušajai personai. Apdrošināšanas segumam jābūt spēkā nepārtraukti visā Līguma darbības laikā. Izpildītājs apdrošināšanas seguma nepārtrauktību var nodrošināt ar vairākām secīgi noslēgtām polisēm. Ja apdrošināšanas polises apdrošināšanas segums tiek nodrošināts ar vairākām secīgi noslēgtām polisēm, tad 10 (desmit) dienas pirms iepriekšējās polises termiņa beigām, Izpildītājam ir pienākums iesniegt Pasūtītājam jaunu polisi, kurā iekļauts retroaktīvais periods, kas sākas ne vēlāk par Darbu uzsākšanas datumu. Izpildītājs kopā ar polisi iesniedz maksājuma uzdevumu vai apdrošinātāja apliecinājumu par polises prēmijas apmaksu. Ja maksājuma veikšanas datums ir vēlāks par polisē noteikto, apdrošinātāja apliecinājums par polises spēkā esamību ir obligāts. Ja Izpildītāja polise attiecas uz jebkuriem darbiem (gada polise), Izpildītājs pēc Līguma noslēgšanas kopā ar polisi iesniedz apdrošinātāja apliecinājumu par to, ka polise attiecas uz Līguma ietvaros veicamajiem Darbiem.
5.5. Par nesavlaicīgu jebkuru Darbu un/vai Līgumā noteikto saistību izpildes termiņu kavējumu, Izpildītājs maksā Pasūtītājam līgumsodu 100,00 (viens simts euro) par katru kavējuma dienu, bet ne vairāk kā 10 % (desmit procenti) no Līguma 3.1. punktā atrunātās Līguma summas.
5.6. Izpildītājs apņemas brīdināt Pasūtītāju par blakus apstākļiem, kuri varētu kavēt Darbu izpildi, par kuriem neaprēķina soda procentus, bet automātiski pagarina Darbu izpildes termiņu. Blakus apstākļi ir citi iepriekš neparedzami objektīvi apstākļi saskaņā ar Līguma 7. daļu.
5.7. Par Izpildītāja rēķina neapmaksāšanu Līgumā noteiktajā termiņā, Pasūtītājs maksā Izpildītājam līgumsodu 0,5% (nulle komats pieci procenti) apmērā no neapmaksātā rēķina summas par katru kavējuma dienu, bet ne vairāk kā 10 % (desmit procenti) no neapmaksātā rēķina summas.
5.8. Ja Izpildītājs vienpusēji atkāpjas no Līguma pirms Līguma saistību izpildes, Izpildītājs maksā Pasūtītājam līgumsodu 10% (desmit procenti) apmērā no Līguma 3.1 punktā norādītās Līguma summas.
5.9. Ja Pasūtītājs vienpusēji izbeidz Līgumu pirms Līguma saistību izpildes Līguma 6.4. punktā noteiktajos gadījumos, Izpildītājs maksā Pasūtītājam līgumsodu 10% (desmit procenti) apmērā no Līguma 3.1. punktā norādītās Līguma summas.
5.10. Līgumā noteikto līgumsodu apmaksa tiek veikta 10 (desmit) darbdienu laikā pēc attiecīgās Puses rēķina par līgumsoda samaksu nosūtīšanas. Ja Izpildītājs nav veicis līgumsoda apmaksu, Pasūtītājam ir tiesības vienpusēji, bez Pušu rakstiskas vienošanās, ieturēt attiecīgu naudas summu no maksājumiem Izpildītājam.
5.11. Līgumsoda samaksa neatbrīvo Puses no to saistību izpildes.
5.12. Puses ir atbildīgas par to darbības/bezdarbības rezultātā otrai Pusei un trešajām personām nodarītajiem zaudējumiem.
6. LĪGUMA IZBEIGŠANAS UN LĪGUMA GROZĪŠANAS KĀRTĪBA
6.1. [bookmark: _Ref63344355][bookmark: _Ref462218741][bookmark: _Ref480298921][bookmark: _Ref509571309][bookmark: _Ref36652570]Pusēm, savstarpēji rakstiski vienojoties, ir tiesības izbeigt Līgumu.
6.2. Līguma noteikumi var tikt grozīti, Pusēm vienojoties. Visi Līguma grozījumi noformējami rakstiski un pievienojami Līgumam kā neatņemama sastāvdaļa.
6.3. Līguma grozījumi stājas spēkā ar dienu, kad tie ir abpusēji parakstīti.
6.4. [bookmark: _Ref127962653]Pasūtītājam ir tiesības vienpusēji izbeigt Līgumu bez Pušu rakstiskas vienošanās, par to rakstiski paziņojot Izpildītājam 10 (desmit) dienas iepriekš, ja:
6.4.1. Izpildītājs tiek atzīts par maksātnespējīgu, bankrotē, tā darbība tiek izbeigta vai pārtraukta;
6.4.2. Izpildītājs, pēc Pasūtītāja rakstiska paziņojuma, kurā ir brīdinājums par Līguma laušanu, saņemšanas un tajā norādīto pārkāpumu novēršanas ir atkārtoti pieļāvis brīdinājumā minētos Līguma noteikumu pārkāpumus;
6.4.3. Izpildītājs atkārtoti nepilda kādu no Līgumā noteiktajiem Izpildītāja pienākumiem, par ko Pasūtītājs rakstveidā brīdinājis Izpildītāju;
6.4.4. pret Izpildītāju Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7. NEPĀRVARAMA VARA (FORCE - MAJEURE).
7.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.
7.2. Pie šādiem apstākļiem pieskaitāmi – ugunsgrēks, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības rezultātā pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
7.3. Pusei, kas atsaucas uz nepārvaramu, ārkārtēja rakstura apstākļu darbību, trīs darbdienu laikā par tiem rakstiski jāpaziņo otrai Pusei, norādot iespējamo saistību izpildes termiņu un cēloņsakarības pamatojumu starp šo faktu un nespēju izpildīt savas saistības.
7.4. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katrai no Pusēm ir tiesības vienpusēji atkāpties no Līguma. Ja Līgums šādā kārtā tiek izbeigts, nevienai no Pusēm nav tiesību pieprasīt no otras Puses zaudējumu atlīdzību.
8. STRĪDU RISINĀŠANAS KĀRTĪBA
8.1. Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
8.2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.
8.3. Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
8.4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikā spēkā esošajiem normatīvajiem aktiem.
9. CITI NOTEIKUMI
9.1. Kādam no Līguma noteikumiem zaudējot spēku normatīvo aktu izmaiņu rezultātā, Līgums nezaudē spēku tā pārējos punktos.
9.2. Līgums ir saistošs Pušu tiesību un saistību pārņēmējiem.
9.3. Ja kādai no Pusēm tiek mainīts juridiskais statuss, Puses amatpersonu pārstāvības tiesības vai kāds no Līgumā minētajiem Puses rekvizītiem, telefona numurs, e-pasta adrese, biroja, pasta adrese u.c., Puse nekavējoties (ne vēlāk kā trīs darbdienu laikā) rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un pielikumā minētajiem Pušu pārstāvjiem. Ja Pasūtītājam ir nepieciešams nomainīt kontaktpersonu, Pasūtītāja kontaktpersona par to informē Izpildītāju, nosūtot Līguma 9.4.2. punktā minētajai Izpildītāja kontaktpersonai e-pastu par kontaktpersonas maiņu. Izmaiņas attiecībā uz kontaktpersonu stājas spēkā dienā, kad Pasūtītājs ir šajā punktā noteiktā kārtībā informējis Izpildītāju.
9.4. Līguma izpildē Puses norīko šādus Pušu pārstāvjus:
9.4.1. no Pasūtītāja puses ar tiesībām parakstīt nodošanas – pieņemšanas aktu: Gunārs Bodnieks, tālrunis: +371 29903325, e-pasta adrese: gunars.bodnieks@marupe.lv;
9.4.2. [bookmark: _Ref509580100]no Izpildītāja puses: Valdis Konušs, tālrunis: +371 29911111,  e-pasta adrese: avk.darbs@inbox.lv.
9.5. Līgums ir sagatavots un parakstīts elektroniski. 
10. PUŠU REKVIZĪTI UN PARAKSTI
	Pasūtītājs
	Izpildītājs

	Mārupes novada pašvaldība
Reģ. Nr. 90000012827
Daugavas iela 29, Mārupe,
Mārupes nov., LV-2167
Banka: AS “SEB banka”
Konts: LV69 UNLA 0003 0111 30405
	Sabiedrība ar ierobežotu atbildību “AVK-Darbs”
Reģ. Nr. 40103519299
Apšu iela 3, Jaunmārupe, Mārupes pagasts, Mārupes novads, LV-2166
Banka: AS “SEB banka”
Konts: LV55 UNLA 00500 1870 2140

	
__________________________________
/A. Jankuna/
	
_________________________________
/V. Konušs/


ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

